A Törvényszék 2014. május 12-i végzése – Marcuccio kontra Bizottság
(T-207/12. P. sz. ügy)1
(„Fellebbezés – Közszolgálat – Tisztviselők – Valamely dokumentumnak a felperes által elszenvedett valamely esemény baleseti eredetének elismerésére irányuló kérelem vizsgálata céljából összeállított dossziéba történő felvételére irányuló kérelemre reagáló aktus – Sérelmet okozó aktus hiánya – Előkészítő aktus – Tájékoztató aktus – A Közszolgálati Törvényszék eljárási szabályzata 94. cikkének a) pontja – Részben nyilvánvalóan elfogadhatatlan és részben nyilvánvalóan megalapozatlan fellebbezés”)
Az eljárás nyelve: olasz
Felek
Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
A másik fél az eljárásban: Európai Bizottság (képviselők: C. Berardis-Kayser, J. Currall és G. Gattinara meghatalmazottak, segítőjük: A. Dal Ferro ügyvéd)
Az ügy tárgya
Az Európai Unió Közszolgálati Törvényszékének (első tanács) az F-3/11. sz., Marcuccio kontra Bizottság ügyben 2012. február 29-én hozott végzésével szemben benyújtott és az e végzés hatályon kívül helyezésére irányuló fellebbezés.
A végzés rendelkező része
A Törvényszék a fellebbezést elutasítja.
Luigi Marcuccio maga viseli saját költségeit, valamint az Európai Bizottság részéről a jelen eljárás során felmerült költségeket.
____________
1 HL C 194., 2012.6.30.